মামলার অভিযোগ, ২০১৪ সালের ৬ ফেব্রুয়ারি নিখোঁজ হন লক্ষ্মীপুর পৌরসভার সাহাপুর এলাকার মো. দেলোয়ার হোসেনের ছেলে মুরাদুল ইসলাম সুমন। দুদিন পর ৮ ফেব্রুয়ারি পার্শ্ববর্তী বাঙ্গাখাঁ ইউনিয়নের রাধাপুরের একটি ডোবায় তার মরদেহ পাওয়া যায়। পরদিন প্রথমে নিহতের মা হাসিনা বেগম বাদী হয়ে অজ্ঞাতনামাদের আসামি করে সদর থানায় একটি হত্যা মামলা করেন। পুলিশ তদন্ত করে সাদ্দাম নামের একজনকে গ্রেফতার করে। পরে তাকে জিজ্ঞাসাবাদ করা হলে সুমনের মা হাসিনা বেগম ও ভাই সোহেলের সম্পৃক্ততায় ৯০ হাজার টাকার বিনিময়ে ৫ জনে মিলে হত্যার কথা স্বীকার করেন। তার স্বীকারোক্তি অনুযায়ী সদর থানা পুলিশের উপ-পরিদর্শক (এসআই) আবুল বাশার ২০১৪ সালের ১৪ সেপ্টেম্বর আদালতে নিহতের মা ও ভাইসহ ৫ জনের বিরুদ্ধে অভিযোগপত্র দাখিল করেন।